Иван Вазов
Орлите на Бабини плазове

chitanka.info

Кат феодали в непристъпен замък,

на зъбери високи,

стоите вий, орли[1], на своя камък,

над пропасти дълбоки.

По часове следя ви битието,

мощта ви в висотата —

когато гордо цепите небето,

кога сте на скалата.

Към земний квак и лай, тревоги дребни,

стоите непричастни,

със поглед чуки, ширини вълшебни

обгръщате безгласни.

Кат тях, поети, фъркайте в лучисти

предели — горе, горе!

На дух крилат са нужни сфери чисти,

височини, простори.

Юни 1899

Черепишкия мънастир

[1] Сините канари над Искъра, срещу Черепишкия манастир. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.